Siyosiy PR. Siyosiy PR (ingliz tilidan. Siyosiy jamoatchilik bilan aloqalar) — bu atama jamiyatda maʼlum fikrni shakllantirish va qarorlar qabul qilish uchun aholi oʻrtasida foydali maʼlumotlar va dezinformatsiyalarni tarqatish boʻyicha siyosat sub'ektlarining ixtisoslashgan faoliyati hisoblanadi. Qora va oq PR. Siyosatda siyosiy PRning oq va qora kabi turlari mavjud. Qora PR - bu oʻz ustunligiga erishish yoki boshqa maqsadlarda raqobatchi (tashkilot yoki davlat) obroʻsini tushirishga qaratilgan turli yoʻsindagi maʼlumotlarni tarqatish. Qora PR usullariga kompromat dalillardan foydalanish kiradi - bu ommaviy axborot vositalarida raqobatchilarni noqulay boʻlgan harakatlar, jinoyatlarda koʻrsatadigan maxfiy, sirli, intim yoki boshqa yashirin maʼlumotlarning eʼlon qilinishi hisoblanadi. Bundan tashqari, qora PR usullari davlat qonunlariga zid boʻlishi va jamiyatning axloqiy meʼyorlariga mos kelmasligi mumkin. Oq PR - qora PRga qarshi muvozanat, axborotning ochiqligini, shubhasiz axborot dalillarini taqdim etishni nazarda tutadi. Oq PRning maqsadi - raqobatchi (tashkilot yoki davlat) imidjiga taʼsir qilmasdan ijobiy imidjni shakllantirish va qoʻllab-quvvatlash hisoblanadi. Siyosiy PR sohalari. Siyosiy PR qoʻllanishning asosiy yoʻnalishiga qarab 2 ga boʻlinadi : Saylov davri kampaniyalari texnologiyalari. Maqsad va vazifalar. Saylovoldi tashviqoti texnologiyalari mintaqada (shtatda yoki davlatda) rahbarlik lavozimiga da’vogarlik qilayotgan u yoki bu nomzodni tanlashda elektorat tanloviga ta’sir koʻrsatishga qaratilgan boʻladi. Axborot usullari. Elektorat e’tiborini nomzodga qaratish, ijobiy imidjni shakllantirish jarayoni siyosatda attraktsion (attraktsion) deb ataladi. Saylovda qatnashish uchun belgilangan nomzod tomonidan davlat yoki xususiy investorlar tomonidan ajratilgan mablagʻlar hisobidan yollangan PR agentligi (siyosiy texnologlar guruhi yoki PR xizmatlari bilan shugʻullanuvchi tashkilot) uchun saylovchilar koʻp qismini eʼtiborini jalb etish asosiy vazifa hisoblanadi. Saylovchini jalb qilish uchun quyidagi chora-tadbirlar zarur: Vizual agitatsiya vositalari :